als_Latn dik_Latn sag_Latn
Fakte të çuditshme për lojtarët e Botërorit 2014
Disa nga lojtarët e botërorit 21014 sjellin me vete në këtë kompeticion edhe historitë e tyre të çuditshme.
Ata janë njerëz të thjeshtë me një të shkuar të zakonshme, madje shumë prej tyre ndoshta nuk e kishin menduar se rrjedha e fatit do t’i kishte çuar në Kupën e Botës. Po flasim për disa nga lojtarët e botërorit 21014, të cilët sjellin me vete në këtë kompeticion edhe historitë e tyre të çuditshme.
E nisim me sulmuesin e Sevillas Carlos Bacca. Ai nuk ka pasur në plan për t’u bërë një futbollist profesionist. Në moshën 20-vjeçare, kolumbiani e shikonte të ardhmen në biznesin e peshkimit por edhe si shofer autobusi.
Neymar është i vetmi futbollist brazilian që ka pozuar për faqen e parë të revistës prestigjoze Time.
Mesfushori i Kamerunit, Alex Song, ka një familje të madhe në vendin e tij të lindjes të përbërë nga 17 motra dhe 10 vëllezër.
Mbrojtësi i Kroacisë, Dejan Lovren, është i apasionuar edhe pas botës së modës, madje ai po punon prej vitesh edhe me firmën e tij quajtur “Rusell Brown”.
Mesfushori i Holandës, Memphis Depay, ka pasur një pasion të fshehtë për muzikën madje përpara disa kohësh, trajneri i PSV, Fred Rutten I kërkoi të zgjidhte mes profesionit të DJ dhe futbollit.
Zviceriani Fabian Schar është një bankier i kualifikuar që e ka nisur karrierën nga divizioni i katërt.
Jordi Alba është një nga të paktët futbollistë të njohur që nuk ka një patent për drejtimin e makinës. Pas publikimit të këtij lajmi, mbrojtësi spanjoll bën mirë të mos ulet në timon.
Vajza e Luis Suarez quhet Delphina, një emër që është anagrami ose më saktë rrjedh nga fjala “Anfield” që është edhe stadiumi i Liverpoolit.
Një shtëpi botuese në Spanjë ka futur në fjalorin publicistik një fjalë të re të bazuar te emri i Lionel Messit. Fjala është “Inmesionante” që në zhargonin e përditshëm do të thotë; Mënyra më perfekte për të luajtur futboll ose futbollisti më i mirë i të gjitha kohërave.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn